Alaquàs presenta la programació per celebrar el Dia Internacional de la Dona 2018
22/02/2018

# Alaquàs presenta la programació per celebrar el Dia Internacional de la Dona 2018

*   22/02/2018
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=16671

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16671%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20presenta%20la%20programaci%C3%B3%20per%20celebrar%20el%20Dia%20Internacional%20de%20la%20Dona%202018)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16671/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16671/22022018foto_consell_Form_4.jpg)](https://www.alaquas.org/ficheros/documentos/2018/2/16671/22022018foto_consell_Form_10.jpg "<a href='https://www.alaquas.org/ficheros/documentos/2018/2/16671/22022018foto_consell_Form_10.jpg' target=_blank><i class='fa fa-external-link' aria-hidden='true'></i>.Alaquàs presenta la programació per celebrar el Dia Internacional de la Dona 2018</a>")

El lliurament dels Premis Clara Campoamor, xerrades, exposicions, tallers, balls i actes esportius ompliran la programació del 8 de març que se celebra des del 26 de febrer fins al 25 de març a Alaquàs

L'Ajuntament d'Alaquàs ha presentat la programació municipal amb motiu de la celebració del Dia Internacional de la Dona que tindrà lloc el pròxim 8 de març. El municipi acollirà tot un seguit d'actes en diferents punts d'Alaquàs des del dilluns 26 de febrer fins al diumenge 25 de març. La programació, organitzada per l’Ajuntament, compta amb la col·laboració del Consell de Dones, la Vicepresidència i Conselleria d’Igualtat i Polítiques Inclusives i la Xarxa Valenciana d'Agents d'Igualtat.

Els actes començaran el pròxim 26 de febrer a les 18:30 hores amb l'exposició "Dones emblemàtiques de la CV" al Castell d'Alaquàs, organitzada per l’Ajuntament amb la col·laboració de la Direcció General de l’Institut de les Dones i per la Igualtat de Gènere. A continuació es presentarà el llibre "Violència política contra les dones" dels autors Antoni Simó Rosaleny i Ricard Camil Torres Fabra, a la Sala Xemeneia del Castell.

Les activitats continuaran el 27 de febrer amb un ball col·lectiu "Totes i tots al mateix so" organitzat per l'Associació Ames de Casa TYRIUS a la porta de l'Ajuntament. El 28 de febrer, el Servei d'Orientació i Acollida d'Immigrants (SOADI) organitzarà l'acte "Les nostres tradicions" a la Casa de les Dones.

L'Associació AHLAM celebrarà l’1 de març una dansa del ventre a la Casa de les Dones. A l'acte, caldrà portar roba còmoda i mocador. Un dia després, el 2 de març, tindrà lloc el "Sopar de les Dones" a l'Ateneu. Els tiquets es poden arreplegar al dia 2 de març als llocs: recepció Piscina Municipal d'Alaquàs, Recepció Centre Social Benàger i Primera Planta Serveis Socials.

Posteriorment, el 3 de març, la pianista Alba Reial Delgado realitzarà una conferència-concert titulada "Piano, dones i música" a l'Auditori Nou d'Alaquàs. L'entrada a l'acte serà lliure. Dos dies després, el 5 de març, l'Associació LILITH organitzarà el taller "Arteterapia" a la Casa de les Dones i l'actriu Pilar Rochina representarà l'obra teatral "Mare antisistema" a la Sala Xemeneia del Castell. Seguint la programació, el 6 de març, el Centre Públic de Formació de Persones Adultes (CPFPA) organitzarà el taller de sòl pelvià.

El mateix 6 de març el Consell de Dones d’Alaquàs lliurarà els **premis Clara Campoamor** a la Sala Xemeneia del Castell. A aquesta edició, les premiades seran les participants del grup musical Quinteto Casulana, un quintet composat per dones professionals que treballen per recuperar i difondre la música de dones compositores. Després del lliurament, la Unió Musical d’Alaquàs actuarà amb una peça tocada per instruments de tres cordes de violí.

El 7 de març el Departament de la Dona organitzarà la primera i segona sessió del taller de defensa personal impartit per l'Oficial Cap de Vilamarxant, Jose Peña, al Poliesportiu Municipal Bovalar. A més, la Sala Nova del Castell acollirà l'exposició "Dones en Marxa", on col·labora la Diputació de València, i el CPFPA organitzarà el taller de sòl pelvià i una sortida al Centre Cultural La Nau per veure l'obra teatral "Les sense barret".

Al pròxim dia, el 8 de març, se celebrarà l'Activitat Municipal Centres Escolars, a més de la lectura d'un manifest a la porta de l'Ajuntament i la visita als Centres Escolars per conéixer les activitats realitzades durant aquest dia. Un dia després, el 9 de març, se celebrarà la conferència "Callar no es dejar de hablar: la poética del silencio en las escritoras de hoy", impartida per Ángeles Hermosilla, de la Universitat de Còrdova, amb la col·laboració de la Diputació de València, a la Sala Xemeneia del Castell.

L’Assemblea Popular d’Alaquàs organitzarà el 10 de març el Programa d'Activitats "Jornada Cultural Urbana Feminista" al parc del Dijous. Dins de la Jornada, els assistents podran gaudir d’exposicions de grafit, tallers infantils, dinar popular, berenar, taller de grup de _breakdance_ i sopar vegetarià, amenitzada amb concerts de rap feministes i DJ. A més, hi haurà activitats permanents com l'exposició de fotografies feministes "Noves mirades" i el taller de serigrafia de samarretes. Uns dies després, el 12 de març, el CPFPA farà l'acte "La generació silenciada del 27".

Els actes finalitzaran el 25 de març amb la celebració del IV Duatló de la Dona al Parc, organitzat pel Club de Triatló Triculpelat Alaquàs al parc de la Sequieta.